མཇུག་མཐར།བོད་རིགས་སློབ་ཆེན་པའི་མིང་ཐོགས་པ་ཀུན་ནས་དྲ་ཐོག་ཏུ་རང་གི་སྐད་དང་ཡི་གེ་བཀོལ་སྤྱོད་བྱས་ཏེ་བོད་ཡིག་གི་དྲ་ཐོག་ཆ་འཕྲིན་ཕུན་སུམ་ཇེ་ཚོགས་སུ་བཏང་ནས།ཆ་འཕྲིན་གྱི་དུས་སྐབས་ནང་།ཕ་མེས་བཟང་པོའི་སྙིང་ནོར་བོད་སྐད་ཡིག་གི་འཛིན་སྐྱོང་སྤེལ་གསུམ་དེ་རང་གི་ཉིན་རེའི་འཚོ་བའི་གྲུབ་ཆ་ཞིག་ཏུ་འགྱུར་བ་བྱས་ཏེ།བོད་སྐད་ཡིག་གིས་ང་ཚོའི་འཚོ་བར་བསྐྲུན་པའི་ལེགས་སྐྱེས་དག་ལོངས་སྤྱོད་ཐུབ་པ་བྱ་རྒྱུ་དེ་གལ་ཆེའི་ནང་གི་དོན་ཆེ་རང་རེད།དེ་ལྟ་བུའི་སྐུལ་སློང་ལག་བསྟར་ཐུབ་ཚེ།བོད་ཡིག་གི་དྲ་འབྲེལ་སྐད་དབང་ཡང་ཆེ་རུ་འགྲོ་ངེས་རེད་ལ་བོད་ཡིག་ལ་མཐོང་ཆེན་དང་སློབ་སྦྱོང་བྱེད་མཁན་ཇེ་མང་དུ་འགྲོ་རྒྱུ་ཡིན་པ་མ་ཟད།བོད་སྐད་ཡིག་གི་རིན་ཆེན་ནོར་བུའི་གསེར་འོད་ས་འཛིན་གོ་ལའི་ཁྱོན་ལ་ཇེ་གསལ་ནས་ཇེ་བཀྲག་ཏུ་འགྲོ་ངེས་པར་ཡིད་ཆེས་ཡོད།